รายงานการประชุมข้าราชการครูและบุคลากรทางการศึกษาโรงเรียนคลองลานวิทยา
ครั้งที่ ๖/๒๕๖๐  
วันอังคารที่ ๖ มิถุนายน พ.ศ. ๒๕๖๐ เวลา ๑๕.๒๐ น.
ณ ห้องโสตทัศนศึกษา  โรงเรียนคลองลานวิทยา

ประธานการประชุม	นายสมชาย     อังสุโชติเมธี	ผู้อำนวยการโรงเรียนคลองลานวิทยา
ผู้ประชุม	        	๗๗   คน
ผู้มาประชุม	   	๗๔   คน
ผู้ไม่มาประชุม	             ๓   คน 	ได้แก่	
			   ๑. นางจุฑามาศ	ไพฑูรย์		ลากิจ	
			   ๒. นางสาวพรชนิตว์	ปรางค์ศรีทอง	ลาป่วย
			   ๓. นางสาวสุทธิชา	ประสิทธิ์กสิกรณ์	ลากิจ	

ระเบียบวาระที่ ๑ เรื่องที่ประธานแจ้งให้ทราบ
  อวยพรวันเกิดและมอบบัตรอวยพรให้กับบุคลากรที่มีวันคล้ายวันเกิดในเดือนมิถุนายน จำนวน 
๙ คน ดังนี้  นายผจญ จันธิดา นายวินัย สีกิ นายอามร โสภานุสนธิ์ นางมลฤดี โสภานุสนธิ์ นายเอก วิวัฒน์พงษ์     นายชัชชวรรษณ์ เพ็ชรแก้ว Mr.Lester S. Sanggalang และ Miss Gellinbe M. Manlucob
การมอบเกียรติบัตรครูเวรปฏิบัติงานก่อนเวลา ๐๗.๒๐ น.  ให้กับคณะครูที่มาปฏิบัติหน้าที่ครูเวร
ประจำวันโดยไม่มีวันมาสาย/ลา หรือมาสาย ๑ ครั้ง จำนวน ๒๗ คน
	            ๑.๑ แนะนำบุคลากรใหม่  โรงเรียนคลองลานวิทยายินดีต้อนรับบุคลากรใหม่จำนวน 2 คน ได้แก่นางสาวอัมรา บุญมี ตำแหน่งครูจ้างสอน กลุ่มสาระการเรียนรู้ภาษาต่างประเทศ  และ Mr.Mark Peter Griffins ตำแหน่งครูจ้างสอน กลุ่มสาระการเรียนรู้ภาษาต่างประเทศ และต้อนรับนักศึกษาฝึกประสบการณ์วิชาชีพครู จำนวน ๒ คน ได้แก่ นายขจรศักดิ์ จ่าไทยสงค์ นักศึกษาฝึกประสบการณ์วิชาชีพครู วิชาเอกคณิตศาสตร์ และนายอานุภาพ   คงบุญพัฒนากรณ์ นักศึกษาฝึกประสบการณ์วิชาชีพครู วิชาเอกคอมพิวเตอร์ จากมหาวิทยาลัยราชภัฎกำแพงเพชร และส่งบุคลากร จำนวน ๒ คน ได้แก่ Mr.Jannes Anton Knop และนายอดิศักดิ์ วงศ์ยุทธนานนท์ 
 ๑.๒ แนวทางป้องกันการก่อเหตุด้วยวัตถุระเบิด เนื่องจากเกิดเหตุระเบิดขึ้นในพื้นที่ของส่วนราชการ
หลายแห่ง สำนักงานคณะกรรมการการศึกษาขั้นพื้นฐานเห็นว่าในช่วงนี้เป็นช่วงเปิดภาคเรียนใหม่ นักเรียนต้องเดินทางจากบ้านมายังโรงเรียน เพื่อเป็นการป้องกันการก่อเหตุระเบิด จึงให้โรงเรียนดำเนินการ ดังนี้ ปฏิบัติตามแนวทางการป้องกันการก่อเหตุด้วยวัตถุระเบิดของสำนักงานข่าวกรอกแห่งชาติ ให้เฝ้าระวังเหตุการณ์และการความปลอดภัยในสถานศึกษาอย่างเข้มงวด โดยกำหนดให้มีการเฝ้าเวรยามตลอดเวลาทั้งในเวลาราชการและนอกเวลาราชการ หากเกิดเหตุให้รายงานแก่หน่วยงานที่ดูแลตามลำดับอย่างเร่งด่วน พร้อมทั้งประสานงานกับเจ้าหน้าที่ที่เกี่ยวข้องและเจ้าที่หน้าที่ฝ่ายปกครอง และขอให้สถานศึกษาทุกแห่งกำชับให้ข้าราชการครูและเจ้าที่ในสถานศึกษาให้รับทราบและดำเนินการอย่างเคร่งครัด
 ๑.๓ อำเภอคลองลานขอความร่วมมือปลูกดอกดาวเรือง ทั้งชุมชนและสถานที่ราชการทุกแห่ง
ให้ร่วมมือปลูกดอกดาวเรือง ซึ่งเป็นดอกไม้ประจำพระองค์ของรัชกาลที่ ๙ โดยให้ประดับไว้หน้าบ้านเรือนและหน้าสถานที่ราชการการทุกแห่ง
  ๑.๔ ขอความอนุเคราะห์เช่าบูชาพระรอดลำพูน โรงเรียนแม่ทาวิทยาคม ตำบลทาสบเส้า 
อำเภอแม่ทา จังหวัดลำพูน ขอความอนุเคราะห์เช่าบูชาเหรียญพระรอดมหาวันลำพูน จำนวน ๖ องค์ โดยทางโรงเรียนจะนำเงินส่วนนี้ไปพัฒนาปรับปรุง เสริมทักษะการเรียนรู้ เรื่อง การใช้เทคโนโลยีสารสนเทศและสื่อสังคมออนไลน์ เพื่อขับเคลื่อนและพัฒนาการศึกษาเข้าสู่ Thailand ๔.๐ และ ปรับปรุงซ่อมแซมอาคารเรียน อาคารประกอบ โรงอาหารและถนนในบริเวณโรงเรียน
  		  ๑.๕ ติดตามการปฏิบัติงานของบุคลากร การตรวจสอบเช็ครายชื่อของนักเรียนแต่ละห้อง ก่อน ๙.๑๐ น. ให้ครูที่ปรึกษาตรวจสอบและเช็ครายชื่อตามความเป็นจริง และตรงต่อเวลา
		        เครือข่ายผู้ปกครองซักถามปัญหาเกี่ยวกับกฎระเบียบ เรื่อง การใส่กระโปรงสั้นของนักเรียนหญิง และทรงผมของนักเรียน โดยชี้แนะว่าอยากให้มีการตักเตือนก่อน และลงโทษตามขั้นตอนตามกฎระเบียบของโรงเรียนต่อไป 

ระเบียบวาระที่ ๒ รับรองรายงานการประชุมครั้งที่ ๕/๒๕๖๐
                       ที่ประชุมมีมติ รับรอง

ระเบียบวาระที่ ๓ เรื่องเสนอเพื่อทราบ
 ๓.๑ งานที่เกี่ยวข้องกับกลุ่มบริหารวิชาการ
       ๓.๑.๑ การเช็ครายชื่อนักเรียนภาคเรียนที่ ๑/๒๕๖๐ ขอให้ครูที่ปรึกษาเช็คตามสภาพจริง 
เพื่อให้ข้อมูลตรงกับฝ่ายทะเบียนของโรงเรียน 
         ๓.๑.๒ การส่งบันทึกสอนแทน โดยขอความร่วมมือครูทุกกลุ่มสาระการเรียนรู้ให้ส่งบันทึกสอน
แทนทุกๆวันศุกร์ของสัปดาห์
       ๓.๑.๓ ฝ่ายวิชาการจัดการนิเทศภายใน โดยมีฝ่ายบริหาร ๔ คน ได้แก่ นายผจญ จันธิดา 
นายกวีวัฒน์ เงินขาว นางศิริลักษณ์ เลขะวัฒนะ และนางอ้อมจิต สระทองจันทร์ เป็นผู้นิเทศ ติดตาม ตรวจสอบ และให้คำแนะนำต่างๆด้านสอน โดยครูผู้สอนต้องเตรียมแผนการสอนและบันทึกการนิเทศภายในให้พร้อมในทุกคาบสอน เริ่มตั้งแต่วันที่ ๑๙ มิถุนายน ๒๕๖๐ เป็นต้นไป
                            ๓.๑.๔ กำหนดการส่ง Test Blueprint ภายในวันที่ ๑๕ มิถุนายน ๒๕๖๐  โดยให้ครูผู้สอนทุกรายวิชาส่งได้ที่ vadpon102@gmail.com
       ๓.๑.๕ จังหวัดกำแพงเพชรเป็นตัวแทนการจัดการแข่งขันงานศิลปหัตถกรรมนักเรียน ตั้งแต่
วันที่ ๑๑ – ๑๕ ธันวาคม ๒๕๖๐ โดยโรงเรียนคลองลานวิทยาเป็นเจ้าภาพจัดงานกลุ่มสาระการงานอาชีพและเทคโนโลยี 
๓.๑.๖ กลุ่มงานหลักสูตร มอบหมายให้แต่ละกลุ่มสาระการเรียนรู้ตรวจสอบการเปลี่ยนแปลง
หลักสูตร และส่งให้กลุ่มงานหลักสูตรต่อไป
           ๓.๒ งานที่เกี่ยวข้องกับกลุ่มบริหารทั่วไป
	                 ๓.๒.๑ การส่งผลงานสิ่งประดิษฐ์เศษวัสดุจากขวดน้ำ สามารถส่งได้ที่ นางศิริลักษณ์ เลขะวัฒนะ และการตัดสินสิ่งประดิษฐ์เศษวัสดุจากขวดน้ำ จะจัดขึ้นในวันที่ ๑๓ มิถุนายน ๒๕๖๐ เพื่อคัดเลือกให้เหลือ ๖ ชิ้น ได้แก่ ระดับมัธยมศึกษาตอนต้น ๓ ชิ้น และระดับมัธยมศึกษาตอนปลาย ๓ ชิ้น จากนั้นจะนำผลงานที่ผ่านการตัดสินมานำเสนอให้สำนักงานสิ่งแวดล้อม ในวันที่ ๑๕ มิถุนายน ๒๕๖๐ ณ ห้องโสตทัศนศึกษา  
         ๓.๒.๒ สกสค.กำแพงเพชร ประชาสัมพันธ์ให้ครูตรวจสุขภาพประจำปี และแจ้งชื่อได้
ที่นางสาวพิมพ์ชนก ปัญญากา ภายในวันที่ ๑๔ มิถุนายน ๒๕๖๐ ในกรณีครูที่ได้รับการตรวจสุขภาพประจำปีกับโรงพยาบาลทหารผ่านศึกแล้ว จะไม่สามารถเข้ารับการตรวจสุขภาพของ สกสค.ได้
           ๓.๓ งานที่เกี่ยวข้องกับกลุ่มบริหารงบประมาณ/กลุ่มบริหารบุคคล
	       ๓.๓.๑ การจ่ายเงินค่าบำรุงการศึกษา ค่าประกันอุบัติเหตุ โดยให้ครูที่ปรึกษารวบรวมรายชื่อ
นักเรียนที่ค้างจ่าย และให้นักเรียนจ่ายผ่านธนาคาร ภายในวันที่ ๙ มิถุนายน ๒๕๖๐
                                ๓.๓.๒ ปัจจัยพื้นฐานของนักเรียนยากจนในระดับชั้นมัธยมศึกษาตอนต้น คณะกรรมการได้รวบรวมรายชื่อนักเรียนทั้งหมดจากครูที่ปรึกษา และแต่งตั้งคณะกรรมการการคัดกรองข้อมูล เพื่อมอบค่าอาหารกลางวันแก่นักเรียนที่ยากจน ทุนละ ๑,๕๐๐ บาท
                                ๓.๓.๓ เงินเรียนฟรี ภาคเรียนที่ ๑/๒๕๖๐ ประกอบด้วยค่าอุปกรณ์เรียนและค่าเครื่องแบบนักเรียน จะแจกพร้อมกับการประชุมผู้ปกครองในวันที่ ๑๗ มิถุนายน ๒๕๖๐
		       ๓.๓.๔ ให้ทุกกลุ่มสาระการเรียนรู้รวบรวมใบเบิกหนังสือยืมเรียนส่งที่งานพัสดุ 
       ๓.๓.๕ สรุปยอดรวมของสวัสดิการเป็นเงินสด ๓๐,๔๒๘.๕๙ บาท และเงินยืม ๘๕,๖๐๐ บาท 
          ๓.๔ งานที่เกี่ยวข้องกับกลุ่มงานกิจการนักเรียน
	      ๓.๔.๑ ในวันที่ ๘ มิถุนายน ๒๕๖๐ จะมีการเลือกตั้งประธานนักเรียน โดยมอบหมายให้
นางสาวสรัญญา โกสุมา เป็นผู้ประสานงาน 
	      ๓.๔.๒ ในวันที่ ๑๕ มิถุนายน ๒๕๖๐ มอบหมายให้นายชัชชวรรษณ์ เพ็ชรแก้ว และคณะ เป็นผู้
จัดเตรียมกิจกรรมงานวันไหว้ครู
      ๓.๔.๓ ในวันที่ ๒๖ มิถุนายน ๒๕๖๐ เป็นกิจกรรมวันต่อต้านยาเสพติดและกิจกรรมวันสุนทรภู่ 
โดยกลุ่มสาระการเรียนรู้ภาษาไทยเป็นผู้ดูแลกิจกรรมและผนวกกิจกรรมต่อต้านยาเสพติดเข้าไปพร้อมกันด้วย
      ๓.๔.๔ การปรึกษาหารือกิจกรรมกีฬาสี และการเตรียมการกีฬาภายใน เพื่อกำหนดการจัด
กิจกรรม แล้วจะแจ้งการเตรียมการของกิจกรรมไปยังฝ่ายงานวิชาการ
      ๓.๔.๕ การลงโทษนักเรียน จะอาศัยกฎระเบียบของโรงเรียนที่กำหนดไว้อย่างชัดเจนจากคู่มือ
กฎระเบียบ และจะลงโทษตามระเบียบที่ได้กำหนดไว้ตามคู่มืออย่างเคร่งครัด

ระเบียบวาระที่ ๔ เรื่องเสนอเพื่อพิจารณา
	  ๔.๑ การจัดพิธีไหว้ครู ประจำปีการศึกษา ๒๕๖๐ จัดขึ้นในวันที่ ๑๕ มิถุนายน ๒๕๖๐ โดย     
นายชัชชวรรษณ์ เพ็ชรแก้ว และคณะ เป็นผู้รับผิดชอบ โดยมีประเด็นเพื่อการพิจารณาจัดงานวันไหว้ครู ได้แก่ การประกวดพานไหว้ครู ประเภทความคิดสร้างสรรค์ในระดับชั้นมัธยมศึกษาตอนต้นและตอนปลาย โดยกำหนดเกณฑ์และกติกาการประกวดไว้ ดังนี้ ให้นักเรียนแต่ละชั้นคัดเลือกตัวแทนเพื่อทำพานไหว้ครูไม่เกิน ๑๐ คน ส่วนนักเรียนที่เหลือให้เข้าร่วมฝึกซ้อมกิจกรรมวันไหว้ครู ณ หอประชุมโรงเรียนคลองลานวิทยา และให้แต่ละห้องส่งพานไหว้ครูภายในเย็นวันที่ ๑๔ มิถุนายน ๒๕๖๐ ไม่เกิน ๑๖.๐๐ น. ซึ่งถ้าห้องใดไม่ส่งตามเวลาที่กำหนดจะถูกหักคะแนน ๕ คะแนน ตามข้อตกลงในที่ประชุม และให้การเชิญชวนให้ข้าราชการครูสวมใส่ชุดข้าราชการถูกระเบียบเข้าร่วมงาน

ระเบียบวาระที่ ๕ เรื่องอื่นๆ
ผอ.สมชาย  อังสุโชติเมธี
		  ในวันที่ ๑๗ มิถุนายน ๒๕๖๐ จะมีงานประชุมผู้ปกครอง ภาคเรียนที่ ๑ ประจำปีการศึกษา ๒๕๖๐ ณ หอประชุม โรงเรียนคลองลานวิทยา

นายสำราญ ศรเลี่ยมทอง
		  การจัดกิจกรรมอบรมเชิงปฏิบัติการปรับความรู้พื้นฐานวิทยาศาสตร์ เพื่อนักเรียน ระดับชั้นมัธยมศึกษาปีที่ ๔ ของกลุ่มสาระการเรียนรู้วิทยาศาสตร์ ขอเลื่อนการจัดงานจากวันที่ ๑๖ – ๑๗ มิถุนายน ๒๕๖๐ เป็นวันที่ ๒๓ – ๒๔ มิถุนายน ๒๕๖๐ แทน เนื่องจากกิจกรรมตรงกับงานประชุมผู้ปกครอง


รองฯ ผจญ  จันธิดา	  
 	  ขอความร่วมมือให้สมาชิกสหกรณ์ออมทรัพย์ครูกำแพงเพชร จำกัด ร่วมลงนามเพื่อเสนอขอลด
ดอกเบี้ยออมทรัพย์เงินกู้ เพื่อผลประโยชน์ของสมาชิกสหกรณ์ออมทรัพย์ครูกำแพงเพชรทุกคน
		


ปิดประชุมเวลา ๑๗.๓๐ น.


					ลงชื่อ			ผู้บันทึกการประชุม
  			     		   (นางสาวพิมพ์ชนก  ปัญญากา)

					ลงชื่อ                        ผู้ตรวจรายงานการประชุม
					   (นางศิริลักษณ์  เลขะวัฒนะ)
			                     รองผู้อำนวยการฯ กลุ่มบริหารทั่วไป

    					ลงชื่อ                        ผู้รับรองรายงานการประชุม
        	        				   (นายสมชาย  อังสุโชติเมธี)
                                                     ผู้อำนวยการโรงเรียนคลองลานวิทยา

